ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3594/98

υποβολή: Johanna Maij-Weggen (PPE) προς την Επιτροπή

(3 Δεκεμβρίου 1998)

Θέμα: K. Taslima Nasrin, συγγραφέας του Μπαγκλαντές

Τί μέτρα έλαβε η Επιτροπή ως απάντηση στο ψήφισμα που εγκρίθηκε από το Ευρωπαϊκό Κοινοβούλιο το Σεπτέμβριο του 1998 για την ασφάλεια της κ. Taslima Nasrin, όταν αυτή πραγματοποίησε επίσκεψη στη μητέρα της που ήταν πολύ βαριά άρρωστη στο Μπαγκλαντές;

Απάντηση του κυρίουMarín εξ ονόματος της Επιτροπής

(12 Ιανουαρίου 1999)

Η Επιτροπή, μέσω της αντιπροσωπείας της στη Ντάκα, παρακολουθεί στενά τις εξελίξεις στην υπόθεση της συγγραφέως Taslima Nasrin.

Θα πρέπει να σημειωθεί ότι υπήρξαν πρόσφατες εξελίξεις. Στις 22 Νοεμβρίου 1998 η κα Nasrim παρουσιάσθηκε ενώπιον του Ανωτάτου Δικαστηρίου που την αποφυλάκισε με εγγύηση κατά τη δεύτερη αγωγή που κατέθεσε εναντίον της ένας πολίτης του Μπαγκλαντές. Θα πρέπει να υπενθυμισθεί ότι κατά την πρώτη αγωγή, που κατέθεσε η κυβέρνηση κατά το 1994, η κα Nasrin είχε ήδη τύχει αποφυλάκισης. Μετά από την αποφυλάκισή της και σύμφωνα με το συνήγορό της, είναι προς το παρόν ελεύθερη να ταξιδέψει μέσα στο Μπαγκλαντές και στο εξωτερικό. Προφανώς η ελευθερία κινήσεών της είναι περιορισμένη από τον κίνδυνο ενεργειών που θα μπορούσαν να ληφθούν εναντίον της από ακραίες ισλαμιστικές ομάδες.

Η αντιπροσωπεία της Επιτροπής στη Ντάκα εξακολουθεί να ευρίσκεται σε στενή επαφή με τις διπλωματικές αποστολές των κτατών μελών και είναι έτοιμη να συμμετάσχει σε κάθε πρωτοβουλία που θα θεωρηθεί χρήσιμη στην περίπτωση της Taslima Nasrin.
ΓΡΑΠΤΗ ΕΡΩΤΗΣΗ E-3279/98

υποβολή: Freddy Blak (PSE) και John Iversen (PSE) προς την Επιτροπή

(30 Οκτωβρίου 1998)

Θέμα: Καθεστώτα ενισχύσεων

Ο ιδιοκτήτης μιας επιχείρησης σιτηρών και ζωοτροφών στη Δανία έπεσε θύμα του συστήματος ενισχύσεων της ΕΕ, διότι δεν συνέστησε πλήρη εγγύηση για τις συμβάσεις κράμβης που δεν προορίζεται για διατροφή. Η απαιτούμενη εγγύηση ανέρχεται στο 120 % της ενίσχυσης της ΕΕ ανά εκτάριο για τις εν λόγω συμβάσεις. Η αρμόδια Γενική Διεύθυνση της ΕΕ του επέβαλε πρόστιμο ύψους 200.000 δανικών κορονών, διότι δεν κατέθεσε εγκαίρως την απαιτούμενη εγγύηση. Το πρόστιμο αυτό είναι υπερβολικό, δεδομένου ότι πρόκειται για μία παράβαση ήσσονος σημασίας, η οποία δεν κόστισε τίποτε ούτε στην ΕΕ ούτε στο Δανικό Κράτος ούτε σε οιονδήποτε τρίτο. Επιπλέον, η ίδια η επιχείρηση δεν αποκόμισε κανένα όφελος από την παράβαση αυτή.

Παλαιότερα, η αρμόδια Γενική Διεύθυνση της ΕΕ υποχρεούτο να επικοινωνήσει τηλεφωνικώς με ενδιαφερόμενο, εάν ήταν απαραίτητη η σύσταση συμπληρωματικών εγγυήσεων εντός μιας συγκεκριμένης προθεσμίας. Το 1996, η διαδικασία αυτή τροποποιήθηκε χωρίς ειδοποίηση και η τηλεφωνική επικοινωνία καταργήθηκε. Η διαχείριση των κανόνων έγινε πιο αυστηρή, με αποτέλεσμα να μην είναι πλέον δυνατή η αποφυγή της καταβολής προστίμου ανερχόμενου στο 15 % της εγγύησης, σε περίπτωση υπέρβασης της προθεσμίας της 15ης Απριλίου, η οποία έχει ορισθεί για την κατάθεση της εγγύησης.

Δεν νομίζει η Επιτροπή ότι η επιβολή σε μια επιχείρηση προστίμου ύψους 200.000 δανικών κορονών για μια παράβαση ήσσονος σημασίας αποτελεί παράλογη ερμηνεία των κανόνων και του τρόπου διαχείρισης της ΕΕ;

Απάντηση του κ. Fischler εξ ονόματος της Επιτροπής

(18 Δεκεμβρίου 1998)

Ο κανονισμός της Επιτροπής (ΕΚ) 1586/97 της 29ης Ιουλίου 1997, περί λεπτομερών κανόνων σχετικά με τη χρήση των γαιών που βρίσκονται υπό καθεστώς προσωρινής παύσης της καλλιέργειας για την παραγωγή υλών που χρησιμεύουν για την παρασκευή, εντός της Κοινότητας, προϊόντων τα οποία δεν προορίζονται κατάρχήν για κατανάλωση από τον άνθρωπο ή τα ζώα(1) ("βιομηχανική προσωρινή παύσης της καλλιέργειας") προβλέπει διατάξεις σχετικά με τις εγγυήσεις και την αποδέσμευσή τους.

Επιβάλλονται αυστηρά μέτρα που αποσκοπούν στην εξασφάλιση της τήρησης των όρων που έχουν θεσπισθεί, προκειμένου να αποφευχθεί οποιαδήποτε καταχρηστική χρήση των εν λόγω πρώτων υλών στο κανονικό κύκλωμα πώλησης των προϊόντων αυτών. Τα κράτη μέλη διαχειρίζονται και ελέγχουν την εφαρμογή των μέτρων αυτών, συμπεριλαμβανομένων των όρων αποδέσμευσης της εγγύησης.

Στην περίπτωση που ανέφερε το Αξιότιμο Μέλος του Κοινοβουλίου, πρόκειται για κατάπτωση της εγγύησης κατέφαρμογή του κανονισμού που διέπει το καθεστώς εγγυήσεων για γεωργικά προϊόντα, και ιδίως την τήρηση της απόδειξης εφαρμογής της βασικής απαίτησης. Η Επιτροπή δεν μπορεί μπορεί παρά να εκφράσει μία ερμηνεία που επιβεβαιώνει την εγκυρότητα του κανονισμού που θεσπίστηκε μετά από επισταμένη εξέταση του κατάλληλου πλαισίου με τους αντιπροσώπους των κρατών μελών.

(1) ΕΕ L 215 της 7.8.1997.
ΓΡΑΠΤΗ ΕΡΩΤΗΣΗ E-3117/98

υποβολή: Graham Watson (ELDR) προς την Επιτροπή

(16 Οκτωβρίου 1998)

Θέμα: Κανονιστική ρύθμιση διεθνών ανταλλαγών

Είναι η Επιτροπή ενήμερη του προβλήματος της φυσικής και σεξουαλικής κακοποίησης παιδιών που φιλοξενούνται σε οικογένειες στο πλαίσιο διεθνών ανταλλαγών;

Εάν ναι, σε ποιές ενέργειες έχει προβεί για την προστασία των ανηλίκων; Ιδιαίτερα, έχει λάβει μέτρα για τη θέσπιση κανονιστικών ρυθμίσεων σχετικά με τα σχολεία ξένων γλωσσών και τις οικογένειες που παρέχουν φιλοξενία σε πιδιά;

Απάντηση της κ. Cresson εξ ονόματος της Επιτροπής

(5 Φεβρουαρίου 1999)

Τα προγράμματα εκπαίδευσης, κατάρτισης και νεολαίας δεν προσφέρουν διακρατικές ανταλλαγές σε παιδιά κάτω των 14 ετών. Καμία περίπτωση κακοποίησης νέου που συμμετείχε σε αυτά δεν έχει αναφερθεί στην Επιτροπή και ο κίνδυνος κακοποίησης είναι πιθανότατα πολύ περιορισμένος δεδομένου ότι τα νέα παιδιά δεν στέλνονται στο εξωτερικό ασυνόδευτα.

Το πρόγραμμα ΣΩΚΡΑΤΗΣ παρέχει υποστήριξη στα κοινά εκπαιδευτικά σχέδια "Lingua" στα οποία κανονικά συμμετέχουν δύο ομάδες νέων παιδιών ηλικίας από 14 ετών και άνω. Σημαντικό μέρος του σχεδίου είναι μια αμοιβαία διαμονή τουλάχιστον 14 ημερών στο ίδρυμα εταίρο όπου πραγματοποιείται το έργο του κοινού σχεδίου. Κατά προτίμηση οι σπουδαστές πρέπει να διαμένουν στις οικογένειες ο ένας του άλλου, δηλαδή με ένα νέο της ομάδας με την οποία γίνεται η ανταλλαγή, προκειμένου να μάθουν όσο το δυνατόν περισσότερα για τη γλώσσα και τον πολιτισμό της φιλοξενούσας χώρας. Οι ομάδες των σπουδαστών συνοδεύονται πάντα από εκπαιδευτικούς, έναν άντρα και μια γυναίκα στην περίπτωση μικτής ομάδας, και κανονικά οι οικογένειες συμμετέχουν στο σχέδιο.

Η συμμετοχή στην ευρωπαϊκή εθελοντική υπηρεσία περιορίζεται σε νέους από 18 έως 25 ετών ενώ το πρόγραμμα "Νεολαία για την Ευρώπη" αφορά νέους από 15 έως 25 ετών. Οι ανταλλαγές νέων που αποτελούν το πιο σημαντικό μέρος του προγράμματος "Η Νεολαία για την Ευρώπη" αφορούν ομάδες νέων και έχουν περιορισμένη διάρκεια (6 με 21 ημέρες). Η διαμονή σε φιλοξενούσα οικογένεια δεν αποτελεί κανόνα στα προγράμματα νεότητας, αλλά μάλλον εξαίρεση. Σε κάθε περίπτωση οι νέοι συνοδεύονται πάντα από διοργανωτές δραστηριοτήτων για νέους ή κηδεμόνες.

Οι φορείς προώθησης των σχεδίων για τη νεολαία γνωρίζουν το πρόβλημα της κακοποίησης και μερικοί από αυτούς αναπτύσσουν ειδική δραστηριότητα σε αυτόν τον τομέα. Στο πλαίσιο των προγραμμάτων για τη νεολαία η Επιτροπή υποστηρίζει σχέδια, σεμινάρια και συναντήσεις εργασίας που ασχολούνται με θέματα πρόνοιας και ασφάλειας στην κινητικότητα των νέων.

Η Επιτροπή αναπτύσσει την πρωτοβουλία ΔΑΦΝΗ, ένα πρόγραμμα που βοηθά μη κυβερνητικές οργανώσεις (ΜΚΟ) να καταπολεμήσουν τη βία κατά των παιδιών, των νέων και των γυναικών. Σχέδια που έχουν υποβληθεί από ΜΚΟ μπορούν να χρηματοδοτηθούν στο πλαίσιο αυτού του προγράμματος.
ΓΡΑΠΤΗ ΕΡΩΤΗΣΗ E-3363/98

υποβολή: Viviane Reding (PPE) προς την Επιτροπή

(16 Νοεμβρίου 1998)

Θέμα: Qualibat - γαλλικά εμπόδια στην ελεύθερη παροχή υπηρεσιών στον τομέα των δημοσίων συμβάσεων κατασκευών

Στα πλαίσια της πρόσκλησης υποβολής προσφορών για δημόσιες συμβάσεις, συνηθίζεται ο κύριος του έργου και αντιστοίχως η αναθέτουσα αρχή να ζητούν από τις υποψήφιες επιχειρήσεις να τους παράσχουν ορισμένες βασικές για τη σύναψη της σύμβασης πληροφορίες που να αποδεικνύουν ότι η ποιότητα των υπηρεσιών που παρέχουν είναι η δέουσα.

Η διαδικασία αυτή η οποία, εν πάση περιπτώσει, είναι αρκετά διαφανής, επεκτείνεται συχνά από τις αναθέτουσες αρχές οι οποίες εισάγουν επιπρόσθετους ελάχιστους όρους όπως π.χ. την απαίτηση κατάθεσης εκ μέρους των επιχειρήσεων πιστοποιητικού χορηγουμένου από τη Γαλλική Επαγγελματική Ένωση "Qualibat" (η οποία βρίσκεται υπό την εποπτεία του Υπουργείου Εξοπλισμών) που να βεβαιώνει ότι το επίπεδο των υπηρεσιών που παρέχουν είναι ικανοποιητικό. Οι αλλοδαπές επιχειρήσεις που έχουν έδρα στη Γαλλία στερούνται αυτομάτως της δυνατότητας κατάθεσης πιστοποιητικού "Qualibat" υφιστάμενες ως εκ τούτου ένα σημανικό ανταγωνιστικό μιονέκτημα. Παρ' όλο που το πιστοποιητικό "Qualibat" δεν είναι αυστηρώς υποχρεωτικό για τη συμμετοχή σε πρόσκληση υποβολής προσφορών, οι επιχειρήσεις του Λουξεμβούργου αντιμετωπίζουν πρόβλημα έλλειψης διαφάνειας όταν υποβάλλουν προσφορές ανταποκρινόμενες σε προσκλήσεις που δημοσιεύουν οι αναθέτουσες αρχές. Στην ουσία τα περιθώρια πρόσβασης στις δημόσιες συμβάσεις στην Γαλλία που διαθέτουν οι παραπάνω επιχειρήσεις είναι περιορισμένα.

Έχει γνώση η Επιτροπή των παραπάνω εμποδίων στην ελεύθερη παροχή υπηρεσιών; Τί προτίθεται να πράξει για να άρει τα εμπόδια αυτά που κωλύουν την ελεύθερη κυκλοφορία υπηρεσιών και εγείρονται με το πρόσχημα της παροχής εγγυήσεων ποιότητας από τις ενδιαφερόμενες επιχείρησεις;

Απάντηση του κ. Monti εξ ονόματος της Επιτροπής

(14 Ιανουαρίου 1999)

Η Επιτροπή γνωρίζει το πρόβλημα που αναφέρει ο αξιότιμος βουλευτής, το οποίο καλύπτει ουσιαστικά δύο περιπτώσεις.

Αν υποθέσουμε ότι δεν υπάρχουν ευρωπαϊκά ή διεθνή πρότυπα που να καλύπτουν τον τομέα της πρόσκλησης υποβολής προσφορών, η αναθέτουσα αρχή μπορεί να αναφέρεται σε συστήματα, όπως αυτά του τύπου Qualibat ή Qualiferlec, εφόσον διευκρινίζει ότι πρόκειται για ενδείξεις και αναγνωρίζει κάθε φορά την ισοδυναμία συστημάτων άλλων κρατών μελών. Όταν δεν τηρεί τα εν λόγω όρια, παραβαίνει ουσιαστικά τους σχετικούς με την ελεύθερη παροχή υπηρεσιών κοινοτικούς κανόνες και την αρχή της αμοιβαίας αναγνώρισης που το Δικαστήριο όρισε με τους εν λόγω κανόνες.

Όταν ευρωπαϊκά ή διεθνή πρότυπα καλύπτουν τον τομέα της πρόσκλησης υποβολής προσφορών, η αναθέτουσα αρχή υποχρεούται να ανατρέχει σε αυτά, βάσει κοινοτικών οδηγιών που εφαρμόζονται κατά τη σύναψη δημοσίων συμβάσεων. Ωστόσο, είναι επίσης υποχρεωμένη να αποδέχεται την ισχύ των ισοδύναμων συστημάτων αξιολόγησης της ποιότητας που εφαρμόζονται στα άλλα κράτη μέλη, βάσει της προαναφερθείσας αρχής αμοιβαίας αναγνώρισης.

Η Επιτροπή προσέφυγε στο Δικαστήριο για το εν λόγω θέμα (υπόθεση "Επιτροπή κατά Γαλλίας" αριθ. C-225/98 που επί του παρόντος εκκρεμεί).
ΓΡΑΠΤΗ ΕΡΩΤΗΣΗ E-3429/98

υποβολή: Bill Miller (PSE) προς την Επιτροπή

(24 Νοεμβρίου 1998)

Θέμα: Επιδοτήσεις στον αμπελοοινικό τομέα

Η απάντηση του επιτρόπου κ. Fischler (E-2198/98)(1) επί του προειρημένου θέματος, αναφέρει ότι σύμφωνα με την πρόταση κανονισμού (ΕΚ) του Συμβουλίου για την κοινή οργάνωση αγοράς στον αμπελοοινικό τομέα, προβλέπεται η δυνατότητα χρηματοδότησης υψηλότερης από το μέσο όρο των τελευταίων αμπελοοινικών περιόδων.

Πρόκειται για ενίσχυση πέραν της προβλεπομένης στο πλαίσιο των προτάσεων της Ατζέντα 2000;

Απάντηση του κ. Fischler εξ ονόματος της Επιτροπής

(22 Δεκεμβρίου 1998)

Οι αρχικές προβλέψεις δαπανών του αμπελο-οινικού τομέα στο πλαίσιο του Προγράμματος Δράσης 2000(2), που παρουσιάστηκαν στις 15 Ιουλίου 1997, δεν ελάμβαναν υπόψη την πρόταση μεταρρύθμισης του τομέα. Οι προβλέψεις αυτές αντιστοιχούσαν στην προβλεπόμενη δαπάνη βάσει των προβλέψεων της παραγωγής της επόμενης αμπελο-οινικής περιόδου και βάσει των ισχυουσών διατάξεων.

Η πρόταση μεταρρύθμισης της κοινής οργάνωσης αγοράς αμπελο-οινικών προϊόντων, που παρουσιάστηκε από την Επιτροπή στις 16 Ιουλίου 1998(3) (ένα έτος μετά Πρόγραμμα Δράσης 2000), προβλέπει δράσεις μετατροπής των αμπελώνων προκειμένου να επιτευχθεί προσαρμογή προς την αγορά και να αποφευχθούν μακροπρόθεσμα τα πλεονάσματα. Η δαπάνη που συνδέεται με την μετατροπή αυτή ενισχύει ελαφρώς τις δαπάνες του τομέα κατά τα πρώτα έτη μετά τη μεταρρύθμιση, αλλά μεσοπρόθεσμα θα προκαλέσει εξυγίανση της αγοράς.

Το δημοσιονομικό πλαίσιο του Προγράμματος Δράσης 2000 υφίσταται συνεχώς ενημέρωση με τη γνώση πλέον επακριβών στοιχείων. Αυτό συνέβη για την ΚΟΑ αμπελο-οινικών προϊόντων, η οποία θα αποτελέσει αντικείμενο των νέων δημοσιονομικών προοπτικών του Προγράμματος Δράσης 2000.

(1) βλέπε σελίδα 3.

(2) COM(97)2000 τελικό.

(3) ΕΕ C 271 της 31.8.1998.
ΓΡΑΠΤΗ ΕΡΩΤΗΣΗ E-3296/98

υποβολή: José Barros Moura (PSE) προς το Συμβούλιο

(10 Νοεμβρίου 1998)

Θέμα: Μεταβίβαση της διοίκησης του Μακάο στην Λ.Δ. της Κίνας - Στρατεύματα

Το 1995 η Πορτογαλία απέσυρε τις στρατιωτικές της δυνάμεις από το έδαφος του Μακάο, οι διαστάσεις του οποίου δεν δικαιολογούσαν στρατιωτική παρουσία. Η κινεζο-πορτογαλική κοινή δήλωση εκχωρεί, στην κεντρική κυβέρνηση της Λ.Δ. της Κίνας, την αποκλειστική αρμοδιότητα στον τομέα της άμυνας και της εξωτερικής πολιτικής, ενώ και οι δύο πλευρές συμφώνησαν να μη σταθμεύουν εκεί κινεζικές στρατιωτικές δυνάμεις. Το γεγονός αυτό επικύρωσε τον Απρίλιο 1997 στο Ευρωπαϊκό Κοινοβούλιο ο κ. Lu Ping, απαντώντας σε σχετική ερώτησή μου.

Ωστόσο, ο αναπληρωτής πρωθυπουργός κ. Qian Qichen ανακοίνωσε πρόσφατα, στη συνεδρίαση της Προπαρασκευαστικής Επιτροπής που πραγματοποιήθηκε στο Πεκίνο, ότι η Κίνα θα αποστείλει στρατεύματα στο Μακάο υπό τύπου συμβόλου κυριαρχίας.

Πώς αξιολογεί το Συμβούλιο το γεγονός αυτό από απόψεως αξιοπιστίας των δεσμεύσεων που ανέλαβε η Κίνα ως προς το σεβασμό της αρχής "μια χώρα, δύο συστήματα";

Απάντηση

(8 Φεβρουαρίου 1999)

Κατά τη σύνοδό του στο Άμστερνταμ στις 16-17 Ιουνίου 1997, το Ευρωπαϊκό Συμβούλιο εξέφρασε την επιθυμία του να παραμείνει η μεταβατική διαδικασία στο έδαφος σύμφωνα με την Κοινή Σινο-Πορτογαλική Δήλωση του 1987, προκειμένου να συμβάλει στην απρόσκοπτη μεταβίβαση ευθυνών στις 20 Δεκεμβρίου 1999.

Η Ευρωπαϊκή Ένωση δίνει ιδιαίτερη σημασία στην αρχή "μια χώρα, δύο συστήματα", στα πλαίσια αυτά.

Το Συμβούλιο κρίνει ότι μέχρι στιγμής η μεταβατική περίοδος έχει εξελιχθεί θετικά. Το Συμβούλιο ευελπιστεί ότι η πλήρης τήρηση υψηλού βαθμού αυτονομίας της μελλοντικής Ειδικής Διοικητικής Περιφέρειας θα εξακολουθήσει να εγγυάται την ειδική κοινωνική, νομική, οικονομική και πολιτιστική ταυτότητα του Μακάο.

Εξάλλου, ενώ σημειώνει ότι η Σινο-Πορτογαλική Δήλωση παρέχει στην Κυβέρνηση της Κίνας αποκλειστική αρμοδιότητα σε θέματα άμυνας και εξωτερικής πολιτικής, το Συμβούλιο θα επιθυμούσε να είναι σε θέση να υποθέσει ότι οι κινεζικές αρχές δεν θα αναλάβουν μονομερείς δράσεις οι οποίες θα παραβαίνουν την Κοινή Δήλωση και πιστεύει ότι οιαδήποτε αναδίπλωση στρατευμάτων στο Μακάο μετά από τη μεταβίβαση της διοίκησης θα γίνει σύμφωνα με την Κοινή Δήλωση, και με μόνο στόχο την την υποστήριξη της προάσπισης του εδάφους.
ΓΡΑΠΤΗ ΕΡΩΤΗΣΗ E-3487/98

υποβολή: Anne McIntosh (PPE) προς το Συμβούλιο

(24 Νοεμβρίου 1998)

Θέμα: Διαφημιστικό υλικό για την Ευρωπαïκή Ένωση

Θα μπορούσε το Συμβούλιο Υπουργών να γνωστοποιήσει το κόστος του διαφημιστικού υλικού που διανέμεται σήμερα στα σχολεία της Βρετανίας σχετικά με την Ευρωπαϊκή Ένωση και να διευκρινίσει ποιόν επιβαρύνει το κόστος αυτό;

Δεν συμφωνεί το Συμβούλιο Υπουργών ότι οιοδήποτε τέτοιο υλικό διανέμεται στα κράτη μέλη και αφορά τα πλεονεκτήματα συμμετοχής στην ΕΕ και στο Ευρώ θα πρέπει να παρουσιάζει και τις δύο πλευρές του νομίσματος, δηλ. και τα υπέρ και τα κατά;

Απάντηση

(8 Φεβρουαρίου 1999)

Το Συμβούλιο δεν είναι σε θέση να απαντήσει στο ερώτημα σχετικά με τη διανομή διαφημιστικού υλικού για την Ευρωπαϊκή Ένωση είτε στα βρετανικά σχολεία είτε αλλού, εφόσον δεν εμπλέκεται ουδόλως σε παρόμοιες δραστηριότητες.

Η αξιότιμος κα Βουλευτής αναφέρεται ίσως σε υλικό που εκδίδει η Ευρωπαϊκή Επιτροπή, οπότε πρέπει να θέσει τις ερωτήσεις της κατευθείαν στην Επιτροπή.

Σχετικά, πρέπει να σημειωθεί ότι, στις 29 Ιουνίου 1998, το Συμβούλιο δήλωσε ότι "διάκειται ευνοϊκά στην προώθηση της συνεργασίας ανάμεσα στα όργανα της ΕΕ σε θέματα πολιτικής ενημέρωσης". Μέχρι στιγμής όμως, η συνεργασία αυτή εφαρμόζεται ουσιαστικά μόνο ανάμεσα στο Κοινοβούλιο και την Επιτροπή.

Εν συνεχεία, το Συμβούλιο εξέδωσε, στις 7 Δεκεμβρίου 1998, τα ακόλουθα συμπεράσματα:

"Τo Συμβούλιo σημειώvει τηv ευθύvη τωv κρατώv μελώv για τηv εvημέρωση σχετικά με τηv Ευρωπαϊκή Έvωση.

Τo Συμβούλιo αvαγvωρίζει τo ρόλo της Επιτροπής στηv προώθηση της διοργαvικής συvεργασίας στov τομέα της εvημέρωσης σχετικά με τηv Ευρωπαϊκή Έvωση.

Τo Συμβούλιo σημειώvει τηv πρόθεση της Επιτροπής vα συστήσει μηχαvισμούς που θα επιτρέψουv στους υπεύθυvoυς για τηv εvημέρωση στα κράτη μέλη και στα όργαvα της ΕΕ vα αvταλλάσσουv τις εμπειρίες τους, vα επικοιvωvoύv μεταξύ τους και vα διαβουλεύovται όσov αφορά τηv εvημέρωση σχετικά με τηv Ευρωπαϊκή Έvωση, καθώς και vα υποβάλλουv τακτικά εκθέσεις προόδου.

Τo Συμβούλιo σημειώvει τηv πρόθεση της Επιτροπής vα υποβάλει προτάσεις για τη διοργαvική συvεργασία σε αυτόv τov τομέα, κυρίως με τo Ευρωπαϊκό Κοιvoβούλιo και τo Συμβούλιo."
ΓΡΑΠΤΗ ΕΡΩΤΗΣΗ E-2360/98

υποβολή: Maartje van Putten (PSE) προς την Επιτροπή

(27 Ιουλίου 1998)

Θέμα: Παραγωγή αερίων που προκαλούν το φαινόμενο του θερμοκηπίου στην εκτροφή βοοειδών

1. Μπορεί η Επιτροπή να ανακοινώσει. Εάν έχει στη διάθεσή της δεδομένα σχετικά με τις εκπομπές αερίων που προκαλούν το φαινόμενο του θερμοκηπίου και ουσιών που καταστρέφουν το στρώμα του όζοντος στην εκτροφή βοοειδών, και πιο συγκεκριμένα τις εκπομπές υποξειδίου του αζώτου (Ν2Ο); Μπορεί η Επιτροπή να αναφέρει κατά πόσο η εκπομπή υποξειδίου του αζώτου από την κτηνοτροφία συμβάλλει στο φαινόμενο του θερμοκηπίου και στην καταστροφή του στρώματος του όζοντος; Εάν όχι, προτίθεται η Επιτροπή να εξετάσει μελλοντικά το θέμα αυτό;

2. Εάν έχει ήδη αναλάβει δράση με σκοπό να μειωθούν οι εκπομπές υποξειδίου του αζώτου από την κτηνοτροφία; Εάν ναι, ποιά δράση; Εάν όχι, προτίθεται η Επιτροπή να αναλάβει μελλοντικά κάποια δράση;

3. Ποιά είναι η άποψή της όσον αφορά τη δυνατότητα εκτατικοποίησης της κτηνοτροφίας στην Ένωση, υπό το φως του θετικού αντικτύπου που ενδέχεται να έχει παρόμοια πολιτική στην εκπομπή αερίων που προκαλούν το φαινόμενο του θερμοκηπίου, και, λαμβάνοντας υπόψη την πρόθεση της Ένωσης, όπως αναφέρεται στο πέμπτο περιβαλλοντικό πρόγραμμα δράσης, την ενσωμάτωση περιβαλλοντικών στόχων στους άλλους τομείς της πολιτικής;

Απάντηση του κ. Fischler εξ ονόματος της Επιτροπής

(7 Οκτωβρίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ αρ θ. 1995/98 του Anita POLLACK προς την Επ τροπή. Το αποληκτικό γονίδιο Monsanto (Συμπληρωματ κή απάντηση)



Επίσημη Εφημερίδα αριθ. C 207 της 21/07/1999 σ. 0002



ΓΡΑΠΤΗ ΕΡΩΤΗΣΗ E-1995/98 υποβολή: Anita Pollack (PSE) προς την Επιτροπή (30 Ιουνίου 1998) Θέμα: Το αποληκτικό γονίδιο Monsanto Ποιές είναι οι εκτιμήσεις της Επιτροπής για τις επιδράσεις του αποληκτικού γονιδίου Monsanto κατά τα επόμενα έτη όσον αφορά τα μέσα συντήρησης των αγροτών στις αναπτυσσόμενες χώρες;
ΓΡΑΠΤΗ ΕΡΩΤΗΣΗ P-2761/98

υποβολή: Xaver Mayer (PPE) προς την Επιτροπή

(3 Σεπτεμβρίου 1998)

Θέμα: Εκτροφή θηραμάτων

Η εκτροφή θηραμάτων έχει εξελιχθεί σε έναν ιδιαίτερα επικερδή τομέα της γεωργίας στην Ευρωπαϊκή Ένωση. Σε πολλές περιπτώσεις συνδέεται με την εκμετάλλευση γαιών για τις οποίες δεν υφίσταται άλλη εναλλακτική χρησιμοποίηση. Ενόψει όμως των διαφορετικών μεθόδων εκτροφής στην ΕΕ, καθώς και λόγω του χαμηλού βαθμού αυτάρκειας της Κοινότητας, οι αγρότες που εκθρέφουν θηράματα αντιμετωπίζουν σημαντικά προβλήματα τα οποία οφείλονται κυρίως σε φθηνές εισαγωγές από τρίτα κράτη και στην έλλειψη εναρμόνισης των διατάξεων έγκρισης και κτηνιατρικού ελέγχου.

Η Επιτροπή καλείται να απαντήσει στις εξής ερωτήσεις:

1. Θεωρεί η Επιτροπή ότι λαμβάνεται επαρκώς υπόψη η προστασία των ζώων κατά τις διατάξεις για την εκτροφή θηραμάτων στην Ευρώπη; Έχει παρατηρήσει η Επιτροπή διαφορές στα μεμονωμένα κράτη μέλη οι οποίες προκαλούν διαστρεβλώσεις του ανταγωνισμού; Είναι απαραίτητη, σύμφωνα με τη γνώμη της Επιτροπής, η τήρηση ορισμένων συνθηκών εκτροφής και παραγωγής σε ό,τι αφορά τις εισαγωγές από τρίτες χώρες;

2. Θεωρεί η Επιτροπή ότι ο χαρακτηρισμός "κρέας που προέρχεται από θηράματα εκτροφής" θα πρέπει να ανταποκρίνεται σε ορισμένες συνθήκες εκτροφής και παραγωγής, ώστε να υπάρξει διαχωρισμός των συγκεκριμένων προϊόντων και των προϊόντων που προέρχονται από άλλα ζώα εκτροφής;

3. Θεωρεί η Επιτροπή ότι η χρησιμοποίηση μεθόδων γενετικής τενολογίας, τεχνητής γονιμοποίησης και μεταφοράς εμβρύων, η εκτροφή σε σταύλους και το κόψιμο των κεράτων θα πρέπει να απαγορευθούν κατά την εκτροφή θηραμάτων σε ολόκληρη την Ευρώπη και στις εισαγωγές από τρίτες χώρες;

4. Θεωρεί η Επιτροπή ότι οι εισαγωγές κρέατος από θηράματα εκτροφής από τρίτες χώρες θα πρέπει να επιβαρυνθούν με δασμούς που ισχύουν για το κρέας από ωφέλιμα ζώα εκτροφής και όχι με δασμούς για θηράματα;

5. Γνωρίζει η Επιτροπή ότι η ασθένεια John έχει παρουσιαστεί σε αριθμό θηραμάτων στη Νέα Ζηλανδία, την Αυστραλία και άλλες υπερπόντιες χώρες;

Απάντηση του κ. Fischler εξ ονόματος της Επιτροπής

(30 Σεπτεμβρίου 1998)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ P-3997/98

υποβολή: Daniel Féret (NI) προς την Επιτροπή

(21 Δεκεμβρίου 1998)

Θέμα: Εργαζόμενα παιδιά στη Μεγάλη Βρετανία

Γνωρίζει η Επιτροπή ότι το φαινόμενο των εργαζομένων παιδιών λαμβάνει μεγάλες διαστάσεις στη Μεγάλη Βρετανία, όπου, σύμφωνα με τα στοιχεία της έρευνας "Low Pay Unit", 500.000 νέων κάτω των 13 ετών εργάζονται και 2 εκατομμύρια έφηβοι κάτω των 16 ετών είναι μισθωτοί;

Δεν είναι άκρως ανησυχητική η διαπίστωση ότι στο Ηνωμένο Βασίλειο εξακολουθεί να ισχύει μια πολύ μινιμαλιστική νομοθεσία όσον αφορά τα εργαζόμενα παιδιά και ότι υπάρχει χρόνια ανεπάρκεια καταλλήλων χρηματοδοτικών μέσων που θα βοηθούσαν στην εφαρμογή της, όταν σκεφθεί κανείς μάλιστα ότι της χώρας αυτής ηγείται αυτή τη στιγμή μια σοσιαλιστική κυβέρνηση;

Δεν θεωρεί η Επιτροπή ότι είναι σκόπιμο να προτείνει -υπό μορφήν οδηγίας- μια νέα πρωτοβουλία που θα έχει ως στόχο τη δημιουργία συγκεκριμένων κοινοτικών ρυθμίσεων για την προσφορά εργασίας από παιδιά και θα εξασφαλίζει ένα υψηλό επίπεδο προστασίας για τα παιδιά σε όλη την Ευρωπαϊκή Ένωση;

Απάντηση του κ. Flynn Εξ ονόματος της Επιτροπής

(1 η Φεβρουαρίου 1999)

Η Επιτροπή επιθυμεί να υπενθυμίσει ότι η παιδική εργασία απαγορεύεται από το κοινοτικό δίκαιο.

Σύμφωνα με την οδηγία 94/33/ΕΚ του Συμβουλίου της 22 Νοεμβρίου 1994 σχετικά με την προστασία των νέων κατά την εργασία(1), τα κράτη μέλη υποχρεούνται να λάβουν τα αναγκαία μέτρα για την απαγόρευση της παιδικής εργασίας. Προκειμένου να εξασφαλίσουν την τήρηση αυτής της απαγόρευσης, οφείλουν να καθορίσουν ένα κατώτατο όριο ηλικίας για την είσοδο στην εργασία το οποίο δεν μπορεί να είναι μικρότερο από το όριο παύσης της υποχρεωτικής εκπαίδευσης πλήρους χρόνου ούτε σε κάθε περίπτωση μικρότερο από δεκαπέντε έτη.

Πάντως λαμβάνοντας υπόψη τους στόχους της οδηγίας για την υγεία και την ασφάλεια, τα κράτη μέλη μπορούν να προβλέψουν στη νομοθεσία τους μερικές εξαιρέσεις για τα παιδιά άνω των δεκατεσσάρων ή των δεκατριών ετών που πραγματοποιούν ελαφρές εργασίες. Εφόσον τα κράτη μέλη χρησιμοποιούν αυτή τη δυνατότητα οφείλουν να τηρήσουν τους περιορισμούς και τις προϋποθέσεις της οδηγίας.

Οι βρετανικές αρχές ανακοίνωσαν στην Επιτροπή την εσωτερική νομοθεσία που εξέδωσαν για τη μεταφορά των διατάξεων της κοινοτικής οδηγίας. Ιδιαίτερα οι διατάξεις του "Child (protection at Work) Regulations 1998" τέθηκαν σε ισχύ στο Ηνωμένο Βασίλειο στις 4 Αυγούστου 1998. Όσον αφορά το κατώτατο όριο ηλικίας για την είσοδο στην εργασία καθώς και την ηλικία ύστερα από την οποία ενδέχεται να επιτραπούν κάποιες ελαφρές εργασίες, η νομοθεσία του Ηνωμένου Βασιλείου δεν φαίνεται να απέχει από τα κοινοτικά πρότυπα της οδηγίας 94/33/ΕΚ. Η εξασφάλιση της πλήρους τήρησης αυτών των προτύπων εναπόκειται στις εθνικές αρχές, οι οποίες είναι αρμόδιες για τον έλεγχο της εφαρμογής τους.

(1) ΕΕ L 216 της 20.8.1994.